Petrolpryse | Solidariteit Blog
Sleutelwoord Argief vir 'petrolpryse'
Brandstofpryse waarskynlik stabiel in April
Gepubliseer deur Paul Joubert op 25 Maart 2013 in Ekonomie.	0 Kommentare
Ten spyte van die hoër heffings op brandstof wat in Februarie se begrotingstoespraak deur Pravin Gordhan, die minister van finansies, aangekondig is, sal petrol- en dieselpryse waarskynlik met slegs enkele sente op 3 April styg of daal. Dit is te danke aan laer internasionale petroleumprodukpryse, wat die effek van die hoër heffings, asook die effek van die swakker rand, min of meer sal uitkanselleer.
Die departement van energie sal, soos gewoonlik, omstreeks 13:00 op die Vrydag voor die eerste Woensdag van die maand die finale aankondiging maak. Die situasie is vandeesmaand meer gekompliseerd as gewoonlik, aangesien drie verskillende heffings op brandstof verander sal word, en daar ook moontlik provinsiale verskille kan wees. Lees verder ‘Brandstofpryse waarskynlik stabiel in April’
Wat is die leiheffing?
Gepubliseer deur Paul Joubert op 25 Oktober 2012 in Ekonomie.	6 Kommentare
Met Tom McLachlan as ’n medewerker het ons onlangs op Radio Pretoria besluit dat die Afrikaanse naam vir die slate levy op brandstof, by gebrek aan ’n term wat lekkerder op die tong val, die “leiheffing” moet wees. Enigiemand met ’n beter idee, kan dit gerus voorstel.
Die leiheffing word van tyd tot tyd vir ’n maand of twee op petrol en diesel ingestel en dan word dit weer weggeneem. Daar is tans (Oktober 2012) ’n leiheffing van 13,16c per liter op petrol en diesel. Wat hierdie heffing is, hoe dit werk en waarheen die geld gaan, is vir die meeste mense ’n duistere saak. Weens die woord “heffing” word daar dikwels aangeneem dat dit net nog ’n manier is waarop die staat van ons swaarverdiende geld in die belastingstelsel intrek.
Lees verder ‘Wat is die leiheffing?’
Goeie en slegte nuus vir die vakansietyd
Gepubliseer deur Paul Joubert op 29 November 2011 in Ekonomie.	5 Kommentare
In verlede week se artikel is die kwessie van Sasol se brandstofpryse uiteengesit. Daar word hierdie week steeds by die onderwerp van brandstofpryse gehou. Met die vakansieseisoen wat op pad is, is dit belangrik om vir vervoerkoste te kan begroot.
Die goeie nuus is dat die kleinhandelprys van petrol op Woensdag, 7 Desember na alle waarskynlikheid met 25 of 26 sent per liter sal daal. Die slegte nuus is dat die groothandelprys van diesel met sowat 36 tot 39 sent (afhangende van die swawelinhoud) sal styg. Hierdie syfers kan nog met ŉ sent of twee aangepas word voordat dit eerskomende Vrydag gefinaliseer word, afhangende van wat intussen met die wisselkoers en internasionale petroleumprodukpryse gebeur, maar enige afwyking sal nie groot wees nie.
Hierdie veranderinge sal die prys van 93-oktaan petrol in Gauteng dan op R10,34 per liter te staan bring, met 95-oktaan wat aan die kus R10,21 sal kos. Diesel met ŉ 0,05%-swawelinhoud se groothandelprys sal styg na sowat R10,38 in Gauteng, wat die kleinhandelprys tot bokant R11 per liter kan laat styg, afhangende van die vulstasie.
OPDATERING: Die finale daling vir petrol was toe 11c en die styging van diesel was nagenoeg 47c en 44c vir 0,05% swawelinhoud en 0,005% swawelinhoud onderskeidelik. Die rede waarom dit so dramaties verskil van die verwagtinge is dat talle van die toepaslike winsmarges aangepas is deur die Departement van Energie. Dit mag vreemd voorkom dat diesel se prys kan styg terwyl petrol se prys daal, aangesien beide van ruolie gemaak word, Lees verder ‘Goeie en slegte nuus vir die vakansietyd’
93 navrae. 0.3090 sekondes.	RSSNewsletterTwitterFacebookFlickrYouTubeSocial Slider